
కరాచీ: పాకిస్థాన్లో పర్యటించేందుకు అందరూ భయపడుతుంటే బంగ్లాదేశ్లో భద్రతపై పాక్ ఆందోళన వ్యక్తం చేస్తోంది. భద్రతాపరమైన కారణాలతో త్వరలో జరగనున్న బంగ్లాదేశ్ పర్యటనను పాకిస్థాన్ క్రికెట్ బోర్డు (పీసీబీ) ఏడాదిపాటు వాయిదా వేసింది. ఈ విషయాన్ని పీసీబీ చీఫ్ షహర్యార్ ఖాన్ గురువారం వెల్లడించాడు. రెండు టెస్టులు, మూడు వన్డేలు, ఏకైక టీ20 సిరీస్ కోసం పాకిస్థాన్ క్రికెట్ జట్టు జూలైలో బంగ్లాలో పర్యటించాల్సి ఉంది. పర్యటన రద్దుకు బంగ్లా తిరస్కరించడంతో పీసీబీ తప్పని పరిస్థితుల్లో సుమారు ఏడాదిపాటు ఈ పర్యటనను వాయిదా వేయాలని నిర్ణయం తీసుకుంది. ‘ఒకటి లేదా రెండేళ్లపాటు సిరీ్సను వాయిదా వేసుకోవాలని నిర్ణయించాం. అయితే వారితో తప్పకుండా ఆడతామ’ని దుబాయ్లో జరిగిన ఐసీసీ సమావేశం అనంతరం షహర్యార్ తెలిపాడు. 2012, 2015లో బంగ్లాలో పర్యటించిన విషయాన్ని ఈ సందర్భంగా ఆయన గుర్తుచేశాడు.

karachi: paakisthaanlo paryatinchenduku andaruu bhayapadutunte bangladeshlo bhadratapai pak aandolana vyaktam chestondi. bhadrataaparamaina kaaranaalatoe twaralo jaraganunna bangladesh paryatananu pakisthan cricket bordu (pcb) edaadipaatu vaayidaa vesindi. ee vishayaanni pcb cheef shaharyar khan guruvaram velladinchaadu. rendu testulu, moodu vandelu, ekaika t20 siries kosam pakisthan cricket jattu juulailoo banglaalo paryatinchaalsi undi. paryatana radduku bangla tiraskarinchadamto pcb tappani paristhitullo sumaru edaadipaatu ee paryatananu vaayidaa veyalani nirnayam teesukundi. ‘okati leda rendellapatu sireesanu vaayidaa vesukovalani nirnayinchaam. ayithe vaaritho tappakunda aadataama’ni dubaaylo jarigina icc samavesam anantaram shaharyar telipaadu. 2012, 2015loo banglaalo paryatinchina vishayaanni ee sandarbhamgaa aayana gurtuchesadu.